
	Урош Дурлевић
Др Урош Дурлевић је истраживач-сарадник у Географском институту „Јован Цвијић“ САНУ, у оквиру Одељења за картографију, где се бави истраживањима у областима примењене картографије и географских информационих система (ГИС).
Његова експертиза обухвата анализу физичко-географских појава и процеса у циљу заштите и ефикасног управљања животном средином. Истраживачки рад усмерен је на формирању геопросторних база података и георпосторну предикцију природних хазарда, са посебним нагласком на снежне лавине и пожаре.
У свом раду примењује квантитативне методе, ГИС, даљинску детекцију (Sentinel-2, Landsat 8/9, VIIRS, MODIS) и моделе вештачке интелигенције (машинско учење, дубоко учење), у циљу дубљег разумевања динамике природних процеса, као и идентификације кључних фактора ризика и просторних образаца појаве природних непогода.
Најзначајнији научни допринос остварује у области моделовања и мапирања природних хазарда применом савремених картографских и математичких метода на територији Србије и југоисточне Европе, као и у проучавању погодних локација за развој соларне енергије и примени геопросторних анализа у функцији еко-туризма.

